Sport-TV Indoneziyadagi Osiyo o‘yinlari translyatsiya huquqini qo‘lga kiritdi

Xabaringiz bor, 18-avgustdan Indoneziyaning ikki shahrida XVIII Osiyo o‘yinlari boshlanadi. Biroz vaqt muqaddam musobaqa translyatsiyasi O‘zbekistonda namoyish etilmasligi haqida xabar berilgandi. Ammo Sport-TV telekanali olib borilgan muzokaralar natijasida musobaqani namoyish etish huquqini qo‘lga kiritdi.

Kecha, 16-avgust sanasida Sport-TV telekanali O‘zbekiston olimpiya terma jamoasining Qatarga qarshi uchrashuvi bilan Osiyo o‘yinlaridan to‘g‘ridan to‘g‘ri efirlarini boshlandi.
Ma’lumot uchun Osiyo o‘yinlarining futbol bo‘yicha biroz erta boshlangan. O‘zbekistonlik futbolchilar 14-avgustda 1-tur doirasida Bangladeshni 3:0 hisobida mag‘lub etgandi.
18-avgustdan boshlab esa Osiyo o‘yinlari to‘liq ravishda translyatsiya qilib boriladi.